laion/Wikipedia-Exotic huggingface dataset:
4Fun

4Fun (ידועה גם בשם "Julia & 4Fun") היא להקת מוזיקה ליטאית. היא מנגנת מגוון רחב של סגנונות מוזיקה, ביניהם רוק, פופ רוק, וקאנטרי. הלהקה הוקמה בשנת 2001 והשתתפה בכמה פסטיבלים לאומיים ובין-לאומיים, ביניהם Visaginas Country ותחרות האירוויזיון. 4Fun השתתפה בתחרות הבחירה הארצית לאירוויזיון שלוש פעמים. לאחר שהפסידה בשנים 2005 ו-2006, 4Fun זכתה בתחרות הבחירה הלאומית בשנת 2007 עם הבלדה הלירית "Love or Leave". ההופעה של הלהקה כללה שימוש במשחק צללים. הם ניצחו את שני המועמדים הנוספים בגמר, אייסטה פילווילטה ורוטה שקיוגולבטה. 4Fun ייצגה את ליטא באירוויזיון 2007 בהלסינקי וסיימה במקום ה-21 עם 28 נקודות. את עיקר הניקוד קיבלה מאירלנד (12 נקודות) ולטביה (10 נקודות). הסולנית ג'וליה ריטצ'יק קיבלה כניסה ישירה לגמר של תחרות הקדם-אירוויזיון בשנת 2008, אך סיימה רק במקום ה-12 מתוך 14 המתמודדים. בשנת 2008 הקליטו 4Fun יחד עם הצמד הלטבי Valters & Kaža את השיר "With U", שהפך ללהיט בלטביה. 2004 - Gyvas (חי) 2009 - Dėlionė/A Puzzle (תקליטור כפול: אחד בליטאית והשני באנגלית) 4Fun, באתר MusicBrainz (באנגלית) 4Fun, באתר Discogs (באנגלית) 4Fun, באתר Songkick (באנגלית) 4FUN » About the band, web.archive.org, ‏2010-05-25 Sostinėje rengiama kantri muzikos šventė, DELFI (בליטאית) Eurovision Song Contest - Dusseldorf 2011 | News - Lithuania: 4Fun to Helsinki, web.archive.org, ‏2011-07-10 Jurgita Kviliūnaitė, Julija Ritčik iš „4Fun“ ir du jos vyrai, DELFI (בליטאית) Diana Augūnaitė, Lietuvai “Eurovizijoje” atstovaus anglų k. mokytoja, DELFI (בליטאית) Eurovision Song Contest : Lithuania 2007 : 4Fun, Love Or Leave : ESC-History, www.esc-history.com Makselis, Arvydas, "Lithuania: All semi finalists announced", esctoday.com, ‏2008-01-08 Naujoji „4FUN” daina – Nr.1 Latvijoje!, DELFI (בליטאית) Grupė „4Fun“ išleidžia dvigubą albumą ir kviečia į pristatymo koncertą Vilniuje, DELFI (בליטאית)
קפאן אן

קפאן אן (במקדונית: Капан ан; באלבנית: Kapan hani) הוא חאן ששימש כפונדק שנמצא בבזאר הישן, סקופיה, מקדוניה הצפונית. הוא נבנה בהוראת הגנרל הבוסני-עות'מאני איסאה-באג אישאקוביץ' (אנ') במחצית השנייה של המאה ה-15, ושימש כפונדק עד למלחמת העולם השנייה. לאחר השיפוץ ב-1974, הוא משמש כבניין עסקים וקייטרינג. קפאן אן נבנה במחצית השנייה של המאה ה-15, בהוראת הגנרל הבוסני-עות'מאני, איסה-בג איסקוביץ' (אנ'). המבנה מוזכר לראשונה בשם הוקף של מסגד יאיה-פאשינה (מק') ב-1506. לאורך ההיסטוריה, המבנה מילא תפקיד מרכזי בהתפתחות הכלכלה באזור, שכן המבנה היה מקום בו בילו מטיילים מסחריים ממקומות רחוקים רבים. הפונדק נהרס על ידי רעידת האדמה (אנ') ב-1555, ולאחר מכן בשרפה הגדולה (אנ') של 1689, שלאחריה המבנה שוחזר בצורה הרבה יותר פשוטה, עם מבנה עץ, וממראהו המקורי נשמרו רק חלקיו התחתונים. הפונדק עבד עד לתחילת מלחמת העולם השנייה. הבניין כמעט נהרס לחלוטין ברעידת האדמה ב-1963 ושוחזר בין השנים 1971–1973, ולאחר מכן נפתח מחדש ב-1974. כיום יש בו חנויות, טברנות ומשרדים. המבנה הוא בניין מלבני ששטחו הוא כ-1,066 מ"ר, הסגור לחלוטין מבחוץ ומכיל בתוכו חצר פנימית מרובעת גדולה. בבניין, ישנם בסך הכל 44 חדרים, ששימשו לאירוח נוסעים וסוחרים עם שיירותיהם. החדרים היו מסודרים בשורה והיו בקומת הקרקע ובקומה הראשונה, מכל ארבעת הצדדים. בקומה העליונה, יש מרפסת עץ מכל ארבעת הצדדים. בבניין, ישנן שתי דלתות עץ מצד הדרומי והצפוני של הפונדק, שמהוות כניסה לפונדק. החלק של הבזאר סביב הפונדק נקרא בזאן קפאן, ומול הפונדק הייתה מזרקה בשם מזרקת קפאן. הבזאר הישן (סקופיה) קורשומלי אן סולי אן מדיה וקבצים בנושא קפאן אן בוויקישיתוף Kaпан Ан – Стара скопска чаршија / XV век, marh.mk Лидија Кумбараџи-Богоевиќ: „Османлиски споменици во Скопје“, Скопје, 1998. Ayverdi Ekrem Hakki, Avrupa’da Osmanlx Mimarx Eserleri. Yugoslavya, lll cild, 3. kitab, Istanbul, 1981.
אוולין סוארט

אוולין סוארט, ליידי הארקורט (באנגלית: Evelyn Suart, Lady Harcourt ‏ 30 באפריל 1881 - 26 באוקטובר 1950) הייתה פסנתרנית אנגלייה. סוארט נולדה בשנת 1881 בסינדאפור, הודו, בתו של בריגדיר-גנרל ו. ה. סוארט. שם עברו עליה כמה משנות ילדותה הראשונות. תקופות מסוימות חיה גם בגיברלטר ובאנגליה. היא למדה פסנתר אצל סטורק בבריסל, ראול פוניו בפריז ותאודור לשטיצקי בווינה. היא יצאה לשישה מסעות קונצרטים והופיעה בווינה, בריסל, לונדון, ועם התזמורת הפילהרמונית של ברלין וורשה. בלונדון הרבתה לנגן בסנט ג'יימס הול, עם מנצחים ידועי-שם כמו הנס ריכטר והנרי ווד, והופיעה עם כנרים מן השורה הראשונה, בהם אז'ן איזאיי, קארל האליר ואחרים. בכורות בריטיות שניגנה כללו את הגרסה המקורית של הקונצ'רטו הראשון של רחמנינוב (בניצוח ווד, ב-4 באוקטובר 1900), סונאטה מס' 5 לכינור בפה דיאז מינור של מקס רגר (עם האליר), ויצירות קצרות מאת דביסי, ראוול, ה. בלפור גרדינר ובמיוחד סיריל סקוט. היא פגשה את סקוט ב-1902 והייתה לתומכת נלהבת ביצירותיו, שאותן הרבתה לנגן. היא אף ערכה את ההיכרות בינו לבין המו"ל שלו, אלקין. סקוט הקדיש לה את הסקרצו שלו, אופוס 25. סוארט השתייכה גם לכנסיית מדע הנצרות (Christian Scientist) והתעניינה במטפיזיקה. באמצעותה הגיע סיריל סקוט לעיסוק בתחומים אלה, עניין שנמשך כל חייו. אוולין סוארט הייתה נשיאה של אגודת המוזיקאיות. היא מתה בלונדון ב-1950. בשנת 1910 נישאה אוולין סוארט לג'ראלד גולד, פקיד במשרד החוץ הבריטי, שמת בטיפוס בשנת 1916. נולד להם בן (שגם שמו ג'רלד) ושתי בנות. הבת הבכורה, דיאנה גולד, הייתה לבלרינה ידועת-שם ולאשתו השנייה של הכנר יהודי מנוחין. הבת הצעירה, גריזלדה, הייתה לאשתו השנייה של הפסנתרן לואיס קנטנר. בשנת 1920 נישאה בשנית, לססיל הארקורט, קצין בצי הבריטי, שניהל קריירה מצליחה והגיע לדרגת אדמירל ב-1949. לאחר שקיבל תואר אבירות ב-18 בדצמבר 1945, הייתה אוולין סוארט לליידי הארקורט. Royal Navy (RN) Officers 1939-45 קציני הצי המלכותי 1945-1939 Programme notes for SERGEI RACHMANINOFF: Symphony No. 2 in E minor Op. 27 (1907) (Complete) 'First Piano Concerto had received its London premiere... Queens Hall... Evelyn Suart... Henry Wood' at chandos.net, accessed 3 May 2018 רשימה בתוכנייה לקונצרט בקוינס הול, בכורה לקונצ'רטו הראשון לפסנתר של רחמנינוב, אוולין סוארט והנרי ווד] Cyril Scott, Composer, Poet and Philosopher סיריל סקוט, מלחין, משורר ופילוסוף 'Scherzo, op 25 -dedicated to Evelyn Suart -London: Elkin, 1904' ,סקרצו, אופוס 25 - מוקדש לאוולין סוארט -לונדון: אלקין, 1904, 'Letters... to Evelyn Suart 'SOLD ON BEHALF OF... THE LATE LADY MEHUHIN' מכתבים לאוולין סוארט, נמכרו בשמה של ... ליידי מנוחין המנוחה' LOUIS KENTNER (1905–1987), at Naxos.com נאקסוס, מידע אמן/לואיס קנטנר_2026 ‏ (1987-1905]
ג'ון סקרלט דייוויס

ג'ון סקרלט דייוויס (באנגלית: John Scarlett Davis‏; 1 בספטמבר 1804 – 29 בספטמבר 1845) היה צייר נוף, פורטרט ואדריכלות אנגלי. דייוויס נולד בלומינסטר, השני מבין חמשת ילדיו של ג'יימס דייוויס, צורף ושען. סקרלט היה שם נעוריה של אמו; היא הייתה קרובה רחוקה של ג'יימס סקרלט, הברון הראשון מאבינג'ר. בגיל אחת עשרה, זכה דייוויס בפרס של החברה המקומית לעידוד האמנויות. הוא למד בבתי הספר של האקדמיה לאמנויות המלכותית בלונדון, והחל להציג את עבודותיו בתערוכות השנתיות שלה בשנת 1825 (עם הציור "My Den"). הוא הציג בלונדון בשנת 1844 את עבודתו האחרונה. הוא הושפע מעבודתו של בן זמנו, ריצ'רד פארקס בונינגטון. דייוויס צייר דיוקנאות, נופים ואולמות של כנסיות, ופיתח התמחות ייחודית בציור חללי הפנים של גלריות האמנות. תמונתו "הפנים של גלריית המוסד הבריטית" (1829) מתעדת אוסף של ציירים מאסטרים ישנים. הוא עסק גם בליטוגרפיה ופרסם שנים עשר דיוקנאות מאת רובנס, ובשנת 1832 כמה רישומים של מנזר בולטון, שנחרטו על גבי אבן. ציורי צבעי המים שלו באוסף של בנימין גודפרי וינדוס (1835) מראים את התמונות של ויליאם טרנר על הקירות בציור. דייוויס צייר גם את חללי הפנים של מוזיאון הלובר. בין השנים 1842–1845 הוא הוזמן לצייר עותקים של הציורים באוספי ארמונות המלוכה הבריטיים. דייוויס צייר סצנות באירופה במהלך מסעותיו שם. בשנת 1831 הייתה לו הזמנה מלורד פרנבורו לצייר את פנים הוותיקן. הוא היה בפירנצה בשנת 1834, שם צייר את פנים גלריית אופיצי, ובאמסטרדם בשנת 1841. הוא נפטר משחפת ב־29 בספטמבר 1845, בביתו בלונדון, בכיכר בדפורד ונקבר בקנסל גרין. הוא היה בן 41 שנים בלבד. הוא מונצח על ידי לוח כחול שהוקם בספטמבר 2002, במקום הולדתו בלומינסטר. עבודותיו נמצאות במספר אוספים ציבוריים ופרטיים, כמה מהן במוזיאון הלאומי בקרדיף, הגלריה הלאומית לפורטרטים, מוזיאון טייט בריטניה, מוזיאון הרפורד וגלריה לאמנות, מוזיאון המטרופוליטן לאמנות, ומרכז ייל לאמנות בריטית. בשנת 1937 התקיימה תערוכה גדולה של עבודותיו בהורפורד. המפסטד היט ספריית טוטנהם הסטודיו של רמברנט נוף בויילס בתוך הקתדרלה של אמיין מדיה וקבצים בנושא ג'ון סקרלט דייוויס בוויקישיתוף ג'ון סקרלט דייוויס, באתר Discogs (באנגלית) ג'ון סקרלט דייוויס, באתר "Find a Grave" (באנגלית) Stephen, Leslie, ed. (1888). "Davies, John Scarlett" . Dictionary of National Biography. 14. London: Smith, Elder & Co. pp. 146–7. The Oxford Dictionary of National Biography". 2004. John Scarlett Davis - National Portrait Gallery, www.npg.org.uk (באנגלית) Tate, John Scarlett Davis 1804–1845, Tate (באנגלית)
מחלף דרור

מחלף דרור (נקרא בעבר צומת דרור) הוא מחלף בדרום השרון, שמחבר בין כביש 4 לכביש 553, ומהווה את אחד מהמחלפים העמוסים ביותר בישראל. עלות הבנייה שלו נאמדה ב-350 מיליון שקל, אך בגלל הנזקים שנגרמו למחלף הוערכו התיקונים בעוד כמה מיליוני שקלים. המחלף קרוי על שם היישוב הסמוך אליו, בני דרור. בפברואר 2011 פורסם המכרז להקמת מחלף דרור. במסגרת הקמת המחלף נכללו ביטול צומת אבן יהודה מזרח, ביצוע עבודות הסדרה לתוואי נחל דרור וכן הקמת גשר להולכי רגל לחציית כביש 4 לכיוון צפון. ביולי 2011 זכתה חברת רמט במכרז למחלוף צומת דרור. מלבד רמט התחרו במכרז כ-5 חברות נוספות. החברה הייתה אמורה להקים את המחלף תוך שלוש שנים (עד סוף 2014). בדצמבר 2013, עוד לפני סיום העבודות להקמת המחלף, התקיים טקס שבו נחנך המחלף. בטקס השתתף שר התחבורה, ישראל כ"ץ, שציין כי המחלף לדעתו מהווה מודל למחלף טוב, שמשלב פתרונות למכוניות, שבילי אופניים, אוטובוסים, ואף קו רכבת שיעבור בעתיד במרכזו, מלבד עצם העובדה שהעבודות להקמת המחלף לא היו קרובות לסיומן, היה דבר נוסף שהקשה על סיום העבודות להקמת המחלף. באותה תקופה הייתה כמות משקעים שנחשבה קיצונית יחסית לתקופה וזאת כחלק מהסופה במזרח התיכון של אותה שנה, וכתוצאה מכך חלקו העליון של המחלף שקע, ונגרמו סדקים ושברים באספלט של כבישי המחלף. בעקבות זאת הוחלט כי הפתיחה בפועל של המחלף והכבישים הסמוכים אליו תהיה רק בפברואר של השנה שלאחר מכן. בתחילת ינואר 2014 פורסם דו"ח ביניים של הוועדה שמינה השר כ"ץ, שבדקה את שקיעת מחלף דרור. הוועדה טענה כי "הגשם זירז את הנזק שנגרם למחלף וייתכן כי תרם לחשיפה מוקדמת יותר של בעיות אשר היו מתגלות מאוחר יותר", וכי "הפרויקט לא היה מוכן לחורף". מלבד הוועדה של השר כ"ץ היו גורמים רבים נוספים שטענו כי התרחש מחדל בעת הקמת המחלף, ביניהם חבר הכנסת מיקי רוזנטל שבעת דיון של הוועדה לביקורת המדינה של הכנסת טען כי היה מחדל עוד בתכנון המחלף ואם לא הייתה מתרחשת הסופה היה ככל הנראה מתרחש אסון עם הרוגים רבים; מלבדם היה גם מהנדס המחלף שהתריע על מצבו הרעוע של המחלף אך פוטר. רק באפריל 2014 נפתח המחלף לנוסעים, ומאז משמש את תושבי נתניה, עמק חפר והשרון. ליאור גוטמן, מע"צ פרסמה מכרז להקמת מחלף בצומת דרור בעלות של 350 מיליון שקל, באתר כלכליסט, 27 בפברואר 2011 אבי בר-אלי, סוף לפקקים בצומת בני דרור בשרון? מחלף דרור יוקם תוך 3 שנים, באתר TheMarker‏, 3 ביולי 2011 ליאור גוטמן, נתיבי ישראל חנכה מחלף שהעבודות עליו טרם הסתיימו, באתר כלכליסט, 17 בדצמבר 2013 ליאור גוטמן, אחרי שקיעת הכביש, מחלף דרור יפתח לתנועה רק בפברואר, באתר כלכליסט, 18 בדצמבר 2013 הלל פוסק, מחלף דרור שקע - הדו"ח חושף את הכשלים, באתר ynet, 2 בינואר 2014 דניאל שמיל, בעקבות הנזקים החמורים: מחלף דרור ייפתח רק עוד שלושה חודשים, באתר TheMarker‏, 7 בינואר 2014 דניאל שמיל, אחרי שיקום של ארבעה חודשים: מחלף דרור נפתח לתנועה, באתר TheMarker‏, 16 באפריל 2014
אברהם בן שלמה הירחי

אברהם בן שלמה הירחי היה פילוסוף ומתמטיקאי יהודי שחי במאה ה-14. הידיעות הביוגרפיות אודות אברהם בן שלמה דלות ביותר. מכינויו "הירחי" ניתן ללמוד כי מקורו בעיר לוניל שבדרום צרפת, מחוז פרובאנס. לפי הערכות החוקרים חי ופעל במחצית השנייה של המאה ה-14. במאה ה-17 תועד שמו כ"אברהם בן רש"י" במובן בן ר' שלמה ירחי. תיעוד זה הוביל הוגים שונים לחשוב בטעות כי מדובר בבנו של רש"י, פרשן המקרא המפורסם, בן המאה ה-11, אשר הוליד בנות בלבד. חיבורו היחיד המוכר כיום הוא "ביאור פתיחת איקלידס" העוסק במעלות לימוד המתמטיקה ("החכמות הלימודיות"), ובדגש על גאומטריה ("חכמת ההנדסה"). חיבור עברי זה מצטט ועושה שימוש בתרגומים עבריים רבים בני תקופתו להגות המתמטית של אוקלידס ומבאריה. להערכת החוקר גד פרוידנטל, חיבור קצר זה הוא יוצא דופן בספרות המחשבה היהודית של ימי הביניים וזאת משום עמדת המחבר כי ללימוד המתמטיקה ערך דתי בפני עצמו. גישה זו נוגדת את התפישה הלימודית המקובלת בקרב ההוגים השכלתנים בני התקופה (כגון הרמב"ם וממשיכיו) כי הלימוד מתמטיקה הוא רק מדרגה פונקציונלית בדרך להשגת מדעים מתקדמים יותר כגון פיזיקה ("מעשה בראשית") ומטאפיזיקה ("מעשה מרכבה"). בחיבורו, אברהם בן שלמה הירחי, אינו מפתח תפישה עקרונית זו, אך קובע כי למוד המתמטיקה נושאת בחובה סוד עמוק הקשור למהות ההשגחה האלוהית: והתועלת הרביעי חזק הקדימה לפני שקדמו, והוא שלמוד זאת החכמה הלמודית בסוגה ובמינה הוא סבת ההשגחה האלהית במין האנושי, ובעבורה הוא מושגח מה שאפשר שיושגח המין האנושי וישאר באיש. וזה סוד גדול מסודות הדת, והמבין יבין גד פרוידנטל, לימוד המתמטיקה כ'סוד גדול מסודות הדת' במאה הארבע עשרה: 'ביאור פתיחת איקלידס' לאברהם בן שלמה הירחי (מהדורה ביקורתית מוערת). מחקרי ירושלים במחשבת ישראל, יד, 129-158. רפאל הלפרין, אטלס עץ חיים, ה: ראשונים, תל אביב תשמ"א, עמ' 209, מס' 1593 רפאל הלפרין, אטלס עץ החיים, ה: ראשונים, תל אביב, 1981, עמ' 209 מקור הבלבול בספר "שפתי ישנים" משנת 1680. ראו מאמרו של גד פרוידנטל לעיל.
אנה סדוקובה

אנה ולדימירובנה סדוקובה (באוקראינית: А́нна Володи́мирівна Сєдоко́ва, ברוסית: А́нна Влади́мировна Седоко́ва; נולדה ב-16 בדצמבר 1982) היא זמרת, שחקנית ומנחת טלוויזיה אוקראינית. סדוקובה זכתה לפרסום בשנת 2002 כחברה בלהקת בנות הפופ ויא גרה, המכונה בחבר המדינות VIA Gra ושם זכתה לכינוי אניה (Аня). היא המשיכה בקריירת מוזיקת סולו בשנת 2006. הזמרת הוציאה שורה של סינגלים עד שאלבום הבכורה שלה, Lichnoe, יצא בשנת 2016 להצלחה מסחרית והגיע לשיא במקום השני ברוסיה במצעד הלהיטים. במקביל לקריירת המוזיקה שלה, סדוקובה השיגה הכרה פופולרית כשחקנית ומגישה טלוויזיה בהפקות אוקראיניות ורוסיות. בשנים 2004–2006, הייתה נשואה לכדורגלן הבלארוסי ולנטין בלקביץ'. לאחר מכן, בשנת 2011 נישאה לאיש העסקים מקסים צ'רניאבסקי. בשנת 2020 נודע כי נישאה לכדורסלן יאניס טימא. מדיה וקבצים בנושא אנה סדוקובה בוויקישיתוף אתר האינטרנט הרשמי של אנה סדוקובה אנה סדוקובה, ברשת החברתית פייסבוק אנה סדוקובה, ברשת החברתית אקס (טוויטר) אנה סדוקובה, ביישום טלגרם אנה סדוקובה, ברשת החברתית אינסטגרם אנה סדוקובה, סרטונים בערוץ היוטיוב אנה סדוקובה, במסד הנתונים הקולנועיים IMDb (באנגלית) אנה סדוקובה, במסד הנתונים הקולנועיים KinoPoisk (ברוסית) אנה סדוקובה, באתר ספוטיפיי אנה סדוקובה, באתר MusicBrainz (באנגלית) אנה סדוקובה, באתר דיזר אנה סדוקובה, באתר Discogs (באנגלית) Седокова в Америке варит борщи и не собирается менять гражданство (ברוסית). Главред. 29 באוקטובר 2012. נבדק ב-13 באוגוסט 2015. {{cite web}}: (עזרה) "'VIA Gra' to reunion all former soloists at same stage by jubilee concert tour". Tophit. 21 באוגוסט 2010. נבדק ב-16 באוגוסט 2016. {{cite web}}: (עזרה) В Новый год без «ВИА Гра» (ברוסית). Gazeta.ru. 26 בנובמבר 2016. נבדק ב-16 באוגוסט 2016. {{cite web}}: (עזרה) Ремизова, Мария (2010-01-18). "Седокова поселилась в Лос-Анджелесе". Komsomolskaya Pravda. נבדק ב-21 באוגוסט 2017. {{cite news}}: (עזרה) Ксения Яснова (2017-04-17). "Через неделю после родов Анна Седокова поразила подписчиков откровенным селфи". תבנית:Interlanguage link multi. נבדק ב-2017-08-20. Анна Седокова вышла замуж за Яниса Тимму. Первые фото со свадьбы!, Журнал OK! (ב־) ערך זה הוא קצרמר בנושא אוקראינים ובנושא מוזיקאים. אתם מוזמנים לתרום לוויקיפדיה ולהרחיב אותו.
רוג'ר קרייג סמית'

רוג'ר קרייג סמית' (באנגלית: Roger Craig Smith; נולד ב-11 באוגוסט 1975) הוא שחקן, מדבב, וסטנדאפיסט לשעבר אמריקאי. ידוע מדיבוב דמויות רבות כמו סוניק הקיפוד מסדרה בעלת אותו שם, אציו אודיטורה דה פירנצה במשחקי Assassin's Creed, כריס רדפילד במשחקי Resident Evil ועוד. סמית' נולד באוגוסט 1975 בסנט ג'וזף, מישיגן ולמד לימודי תסריטאות במכלתת דודג' לאמנות ומדיה (Dodge College of Film and Media Arts), שבאוניברסיטת צ'אפמן שבאורנג', קליפורניה. הוא סיים את תוארו ב-2003. במשך לימודיו עבד כסטנדאפיסט, עד שהתחיל ב-2005 את קריירת המשחק שלו, כאשר עבודת הסטנדאפ שלו עזרה לו להיכנס לעיסוקו כמדבב. הוא החל לדבב ב-2005 בסדרת האנימה Duel Masters, בה דיבב את הנסיך מוריס חסר הרחמים ובסדרה נארוטו בה דיבב מספר דמויות. ב-2006 דיבב בסרטי Patlabor את קיצ'י גוטו ובסרט הרוח שבמעטפת 2: תמימות את הטייס של ימדורי. לאורך השנים דיבב מספר דמויות בולטות כמו סוניק הקיפוד מסדרה בעלת אותו שם מ-2010, אציו אודיטורה דה פירנצה במשחקי Assassin's Creed, כריס רדפילד במשחקי Resident Evil, האוקודי וריצ'רד ב-"Unikitty!", קפטן אמריקה בכמה משחקים של מארוול קומיקס, דיידארה בנארוטו: שיפודן, תומאס ברגולר שואו, שינקי היראקו בבליץ', מרטין ריסט בסדרה "Monster", דיבב את באטמן בבאטמן: ארקהם אוריג'ינס, באטמן נינג'ה וסופרמן: הבן האדום, את קייל קריין ב-"Dying Light" ואת מיראג במשחק Apex Legends. מדיה וקבצים בנושא רוג'ר קרייג סמית' בוויקישיתוף אתר האינטרנט הרשמי של רוג'ר קרייג סמית' (באנגלית) רוג'ר קרייג סמית', ברשת החברתית אקס (טוויטר) רוג'ר קרייג סמית', ברשת החברתית אינסטגרם רוג'ר קרייג סמית', סרטונים בערוץ היוטיוב רוג'ר קרייג סמית', במסד הנתונים הקולנועיים IMDb (באנגלית) רוג'ר קרייג סמית', באתר MusicBrainz (באנגלית) רוג'ר קרייג סמית', בארכיון הבימה
הרולד מיינר

הרולד דייוויד מיינר (באנגלית: Harold David Miner; נולד ב-5 במאי 1971) הוא כדורסלן עבר אמריקאי, אשר שיחק בליגת ה-NBA בין השנים 1992–1996. ממוצעיו הכוללים לאורך 4 עונותיו בליגה הם 9.0 נקודות, 2.2 ריבאונדים ו-1.2 אסיסטים למשחק. הצטיינותו כשחקן בליגת התיכונים ובליגת המכללות האמריקאיות, ויכולות ההטבעה המרשימות שלו, העניקו לו השוואות רבות למייקל ג'ורדן, והוא אף הוכר בכינוי "בייבי ג'ורדן". עם זאת, מיינר לא עמד בציפיות הגבוהות ממנו, ופרש ממשחק כבר לאחר 4 עונות ב-NBA, בגיל 25. מיינר נולד וגדל בעיר אינגלווד שבקליפורניה, ובין השנים 1989–1992 למד באוניברסיטת דרום קליפורניה. בכל 3 עונותיו בקבוצת הכדורסל של האוניברסיטה הוביל את קלעיה, עם ממוצע כולל של 23.5 נקודות למשחק. בעונת 1991/1992 הוליך את הקבוצה לניצחונה הראשון מזה 13 שנים במשחק של טורניר אליפות המכללות, כאשר גברה על אוניברסיטת לואיזיאנה במונרו. לאורך אותה עונה העמיד ממוצעים של 26.3 נקודות ו-7.0 ריבאונדים למשחק, ובסיומה זכה בתואר "שחקן העונה של מחוז Pac-10", ונבחר לחמישיית העונה של ליגת המכללות (First-team All-American). בדראפט ה-NBA‏ 1992 נבחר מיינר בבחירה ה-12, על ידי מיאמי היט. במהלך עונת הרוקי שלו זכה בתחרות ההטבעות של ה-NBA, ושנתיים לאחר מכן זכה בפרס פעם נוספת. לאורך 3 עונותיו עם ההיט שימש לרוב כשחקן ספסל, וקלע 9.6 נקודות בממוצע למשחק. לקראת עונת 1995/1996 הועבר מיינר בטרייד לקליבלנד קאבלירס, אולם לאורך עונתו היחידה עמה שותף ב-19 משחקים בלבד, בגין פציעה בברכו. בקיץ 1996 שוחרר מהקאבלירס ופרש ממשחק, בגיל 25 בלבד. מדיה וקבצים בנושא הרולד מיינר בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA הסטטיסטיקות של מיינר בליגת ה-NBA, באתר basketball-reference.com מה קרה ל"בייבי ג'ורדן" הרולד מיינר?, באתר sportscasting.com,‏ 21 באפריל 2020 איפה נמצא הרולד מיינר?, באתר otgbasketball.com,‏ 23 באוקטובר 2015 הסטטיסטיקות של מיינר בליגת המכללות, באתר sports-reference.com רשימת הנבחרים בדראפט 1992, באתר basketball-reference.com מיינר מקבל חיים חדשים עם הקאבלירס, באתר לוס אנג'לס טיימס, 16 ביוני 1995 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
Sugar Man

Sugar Man (בתרגום חופשי: איש הסוכר) הוא סינגל מתוך האלבום Cold Fact מאת סיקסטו רודריגז. השיר, שמדבר על התלות של מכור לסמים בספק שלו, היה לשיר הפותח של האלבום ובארץ מוצאו, ארצות הברית, היה כישלון חרוץ. אלא שבדרום אפריקה, ללא ידיעתו של רודריגז, הועתק ושוכפל השיר ביותר מ-100,000 עותקים לא חוקיים והפך לאחד השירים המוכרים ביותר בדרום אפריקה בשנות השבעים. גם באוסטרליה היה השיר פופולרי מאוד והגיע למקום ה-15 במצעד המוזיקה האוסטרלי כל ההצלחה של השיר הייתה בלתי חוקית, ולכן רודריגז (שלא ידע עד כמה שירו מצליח) לא קיבל כסף כלל על כל ההכנסות של השיר. רק בסרט התיעודי מחפשים את שוגרמן, בו שני מעריצים דרום אפריקאים של רודריגז יצאו לחפש אותו, גילה רודריגז על הפופולריות של אלבומיו, ובפרט של השיר. "Sugar Man" שימש כשיר הנושא של הסרט ומופיע גם בשמו "מחפשים את שוגרמן". השיר, שנכתב ב-1970, עוסק במכור לסמים שספק הסמים שלו נראה בעיניו כמושיע מצרותיו. הוא מכנה אותו בשם שוגרמן - איש הסוכר. השיר כתוב בגוף ראשון כאילו הדובר פונה אל הספק. השיר לא שמח אלא שמילותיו דווקא מושרות וכתובות בצורה עצובה, כשהמסומם אומלל כל זמן שאיש הסוכר לא מגיע. הוא קורא לו "התשובה שגורמת לשאלותיי להיעלם" ושואל "עבור מטבע כחול לא תחזיר את הצבע לחלומותי?". בשנת 2010 הלהקה האוסטרלית Yolanda Be Cool ביצעה גרסת רמיקס לשיר, והגרסה נמכרה ביותר מ-70,000 עותקים באוסטרליה. מידע על היצירה "Sugar Man" באתר מיוזיק בריינז מידע על הסינגל "Sugar Man" באתר מיוזיק בריינז ARIA Australian Top 20 Dance Tracks | Australia's Official Top 20 Dance Chart - ARIA Charts, web.archive.org, ‏2015-09-23 ARIA Australian Top 20 Dance Tracks | Australia's Official Top 20 Dance Chart - ARIA Charts, web.archive.org, ‏2015-09-23
Timeless: Live in Concert

Timeless: Live in Concert הוא אלבום ההופעה החיה החמישי של הזמרת ברברה סטרייסנד אשר יצא ב-19 בספטמבר 2000 על ידי קולומביה רקורדס. האלבום כולל קטעים מתוך הופעותיה של הזמרת בפסטיבלים שהתקיימו לכבוד הסילבסטר. האלבום זכה להצלחה בארצות הברית כאשר הגיע למעמד פלטינה. בנוף גם הגיע למעמד פלטינה באוסטרליה. בנוסף האלבום גם נמכר כדיסק ולא כווידאו ומכר 500 אלף עותקים כדיסק מה שהביא לו גם מעמד זהב בנוסף לפלטינה. מידע על האלבום Timeless: Live in Concert באתר MusicBrainz מידע על האלבום Timeless: Live in Concert באתר AllMusic האלבום Timeless: Live in Concert באתר Discogs Gold & Platinum, RIAA (באנגלית) ARIA Charts - Accreditations - 2004 DVD, web.archive.org, ‏2020-08-02
בייבי בוס 2: עסק משפחתי

בייבי בוס 2: עסק משפחתי (באנגלית: The Boss Baby: Family Business) הוא סרט קולנוע בהנפשה ממוחשבת מבית דרימוורקס הנפשה, שמשמש כסרט המשך לסרט "בייבי בוס" משנת 2017. הסרט יצא לאקרנים ב-2 ביולי 2021. עלילת הסרט מתבססת באופן חופשי על ספר ילדים משנת 2010 באותו השם מאת מרלה פראזי. פיל הרטמן הפיק את הסרט, וטום מקגראת' ביים אותו על פי תסריט של מייקל מקולרס. הסרט הופץ על ידי חברת סרטי יוניברסל. טים ואחיו הקטן הבייבי בוס נהפכו למבוגרים והתפצלו. טים עכשיו נשוי ואבא לשתי בנות וטד הוא מנהל בכיר. אולם כאשר בייבי בוס חדשה מגיעה הם מתאחדים ופותחים עסק משפחתי. טים ואשתו קרול הסופר-אמא חיים בפרברים עם בתם בת ה-7, טאביטה והתינוקת הסופר חמודה, טינה. אלק בולדווין בתפקיד תאודור טמפלטון / בייבי בוס, אחיו של טים, דודם של טינה וטאביטה ובנם של טד וג'ניס ג'יימס מרסדן בתפקיד טים טמפלטון, אחיו הגדול של תאודור, בעלה של קרול, אבא של טינה וטאביטה ובנם של טד וג'ניס איימי סדאריס בתפקיד טינה טמפלטון, בתם הקטנה של טים וקרול, אחייניתו של תאודור, נכדתם של טד וג'ניס ובייבי בוס החדשה. אריאנה גרינבלאט בתפקיד טאביטה טמפלטון, בתם הבכורה של טים וקרול, אחותה של טינה ונכדתם של טד וג'ניס. אווה לונגוריה בתפקיד קרול טמפלטון, אשתו של טים ואמא של טינה וטאביטה. ג'ימי קימל בתפקיד טד טמפלטון, בעלה של ג'ניס, אבא של טים ותאודור וסבא של טינה וטאביטה. ליסה קודרו בתפקיד ג'ניס טמפלטון, אשתו של טד, אמא של טים ותאודור וסבתא של טינה וטאביטה. ג'ף גולדבלום בתפקיד דוקטור ארמסטרונג, המייסד המסתורי של בית הספר של טאביטה. מדיה וקבצים בנושא בייבי בוס 2: עסק משפחתי בוויקישיתוף אתר האינטרנט הרשמי של בייבי בוס 2: עסק משפחתי (באנגלית) "בייבי בוס 2: עסק משפחתי", במסד הנתונים הקולנועיים IMDb (באנגלית) "בייבי בוס 2: עסק משפחתי", באתר AllMovie (באנגלית) "בייבי בוס 2: עסק משפחתי", באתר Rotten Tomatoes (באנגלית) "בייבי בוס 2: עסק משפחתי", באתר Box Office Mojo (באנגלית) "בייבי בוס 2: עסק משפחתי", באתר Metacritic (באנגלית) "בייבי בוס 2: עסק משפחתי", במסד הנתונים הקולנועיים KinoPoisk (ברוסית) בייבי בוס 2: עסק משפחתי, במיזם "אישים" לתיעוד היצירה הישראלית Anthony D'Alessandro, ‏‘The Boss Baby: Family Business’: Jeff Goldblum, James Marsden, Eva Longoria, Ariana Greenblatt & Amy Sedaris Join Alec Baldwin In DreamWorks Animation Sequel, ‏Deadline, ‏17 בספטמבר 2020
A Love Like Ours

A Love Like Ours (בעברית: אהבה כמו שלנו) הוא אלבומה ה-28 של הזמרת ברברה סטרייסנד אשר יצא ב-20 בספטמבר 1999 על ידי קולומביה רקורדס. האלבום נכנס למקום ה-6 בארצות הברית ובכך הפך לאלבום ה-23 של סטרייסנד לעשות זאת. מבחינה לירית רוב שירי האלבום מושפעים מנישואיה לשחקן ג'יימס ברולין ובנוסף ביחד עם האלבום ישנו אוסף של תמונות שלה ושל ברולין. האלבום לא הצליח להשיג את ההצלחה שהשיגו שני אלבומיה הקודמים כאשר מכר 145 אלף עותקים בלבד בשבוע הראשון ליציאתו אך בסופו של דבר הגיע למעמד פלטינה במדינה עם מכירות של 1.1 מיליון עותקים. סך הכול מכירות האלבום עומדות על קרוב ל-3 מיליון עותקים. מידע על האלבום A Love Like Ours באתר MusicBrainz האלבום A Love Like Ours באתר Discogs וולטר אפאנאסייף, טוני בראון, דייוויד פוסטר, אריף מרדין, ריצ'רד מקס, ברברה סטרייסנד Ask Billboard | Billboard, web.archive.org, ‏2014-09-13
Higher Ground (אלבום של ברברה סטרייסנד)

Higher Ground (בעברית: קרקע גבוהה יותר) הוא אלבום של הזמרת ברברה סטרייסנד אשר יצא ב-11 בנובמבר 1997 על ידי קולומביה רקורדס. זהו היה אלבומה הראשון אחריי 4 שנים בהם לא הוציאה אלבום. האלבום זכה להצלחה כאשר הגיע למקום הראשון בארצות הברית ומכר 5 מיליון עותקים בכל העולם. מתוך האלבום יצא השיר "Tell Him", דואט עם סלין דיון כסינגל וזכה להצלחה רבה. סינגלים נוספים שיצאו מתוך האלבום הם "If I Could" ושיר הנושא אך הם לא זכו להצלחה. האלבום מכיל מספר גרסאות כיסוי, ביניהן השיר "Everything Must Change" שבוצע במקור על ידי בנארד איגנר ושיר הנושא שבוצע במקור על ידי רגינה בל. מידע על האלבום Higher Ground באתר MusicBrainz האלבום Higher Ground באתר Discogs ברברה סטרסיינד, וולטר אפאנאסייף, די,וויד פוסטר, אריף מרדין, ג'רמי לובבוק, מרויין וורן